stanford-oval/wikipedia huggingface dataset:
Hasis
Käyttö

Hasista käytetään kaikkialla maailmassa. Kulutus keskittyy Eurooppaan, Aasiaan ja Pohjois-Afrikkaan.
Käyttö > Käyttötavat

Hasista käytetään ottamalla hasispalasta irti pieni pala, joka sitten poltetaan vesipiipussa, tavallisessa piipussa, tai rouhittuna savukkeeseen tupakan sekaan. Eräs hasiksen polttamiseen soveltuva erikoispiippu on hooka, jota käytetään Lähi-idässä. Hasis valmistellaan paperinpalalla tai kartongilla käyttöön ("kyhärillä").
Hasista voidaan myös käyttää rasvaan tai alkoholiin liuotettuna ruoanlaitossa, koska useimmat kannabinoidit, kuten THC, liukenevat kyseisiin aineisiin. Hasista käytetään myös syömällä lämmitettynä sellaisenaan.
Käyttö > Saatavuus ja laatu

Hasista on laajalti saatavissa Euroopassa, toisin kuin kannabiskukintoa jota on yleisesti niukemmin saatavilla. Toisaalta kukinnon saatavuus on kasvamassa päihdehampun ammattimaisen kasvatuksen lisääntyessä. lähde? Hasiksen yleisyyden syitä ovat tiiviys ja säilyvyys, joten sen on vihreitä osia helpompi varastoida ja salakuljettaa. Lisäksi hasista tuottavilla mailla on pitkät perinteet hasiksen tuomisessa esimerkiksi Eurooppaan.
Käyttö > Terveysvaikutukset

Hasiksen terveysvaikutukset ovat samat kuin kannabiskukinnolla, mutta palavaa materiaalia on vähemmän, joten mm. haitallista häkää ja tervaa on savussa myös vähemmän. Toisaalta hasista on usein jatkettu terveydelle vaarallisilla aineilla. Hasiksen vahvuus on herättänyt keskustelua Alankomaissa, koska pienestä määrästäkin vahvaa hasista tulee nopeasti vahva päihtymystila.
Lainsäädäntö

Suomessa hasiksen hallussapito, maahantuonti, myynti, levitys ja käyttö on kiellettyä rikoslain 50. luvun 1. §:n mukaan.
Kirjallisuutta

Hämeen-Anttila, Jaakko: Trippi ihmemaahan: Huumeiden kulttuurihistoria.  Helsingissä:  Otava, 2013.  ISBN 978-951-1-27259-5
Aiheesta muualla

Hashish-noitarohto, Iltalehti, 03.04.1922, nro 77, s. 6, Kansalliskirjaston digitaaliset aineistot
Hasista myyvä kauppa Katmandussa, Nepalissa. Kuva on vuodelta 1973.
Lähikuva hampun emikukinnosta, josta näkee kannabinoideja sisältävät vaaleat sienimäiset hartsirauhaset eli trikomit.
Hasisöljyä
50 grammaa marokkolaista hasista tupakka-askin vieressä
Charasin tapaista hasista
DEA:n takavarikoimaa hasista
Bronxin serkku

| Bronxin serkku> Quackser Fortune Has a Cousin in the Bronx |
| --- | --- |
 Gene Wilder ja Margot Kidder
Ohjaaja:  Waris Hussein
Käsikirjoittaja:  Gabriel Walsh
Tuottaja:  Mel Howard John H. Cushingham
Kuvaaja:  Gilbert Taylor
Pääosat:  Gene Wilder Margot Kidder
Valmistustiedot
Valmistusmaa:  Irlanti
Tuotantoyhtiö:  Universal Marion Corporation
Ensi-ilta:  1970
Kesto:  90 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Bronxin serkku (Quackser Fortune Has a Cousin in the Bronx) on Waris Husseinin ohjaama irlantilainen romanttinen komediaelokuva vuodelta 1970. Siinä Gene Wilder esittää dublinilaista työläisperheen poikaa Quackser Fortunea, joka ei ole jaksanut opetella lukemaan tai laskemaan ja tavanomaisten töiden sijaan keräilee kaduilta hevosenlantaa ja myy sitä puutarhaharrastajille. Yllättäen liiketoiminta lakkaa, kun kaupunki kieltää hevosilla ajon. Samoihin aikoihin hän rakastuu amerikkalaisesta rikkaasta perheestä tulevaan, Dublinin Trinity Collegessa tutkimusta tekevään opiskelijatyttöön (Margot Kidder). Romanssi loppuu aikanaan, ja Quackser yrittää sopeutua uuteen elämäntilanteeseen.
Vastaanotto

Elokuvan alkuperäiskäsikirjoitus oli ehdolla Writers Guild of America -palkinnon saajaksi.
Helsingin Sanomien Mikael Fränti luonnehti elokuvaa sen tv-esityksen alla 1981 pieneksi löydöksi ja katkeran helläksi romanttiseksi komediaksi: ”Gene Wilder on hauska ja ihastuttava tavallisena ihmisenä, elämän ja olemassaolon yksinkertaisia perusarvoja kunnioittavana irlantilaisena. Wilderin ja Kidderin yhteiset kohtaukset on toteutettu luontevasti ja hellyttävästi.” Video-oppaassa vuodelta 1994 Bello Romano luonnehti elokuvaa ”raivokkaan omaperäiseksi vedätykseksi”, sanoi Wilderin olevan tässä tosi hyvässä vedossa ja antoi elokuvalle neljä tähteä viidestä, mikä vastaa sanallista arviota ”erinomainen”.
André Brue

Cayorin hallitsija vangitsee Bruen. Piirros Jean-Baptiste Durandin teoksesta Atlas pour servir au voyage du Sénégal (1802)
André Brue (25. helmikuuta 1654 – 20. maaliskuuta 1738 Marseille) oli ranskalainen kolonialisti ja Länsi-Afrikan tutkija.
Brue syntyi La Ciotatista kotoisin olleeseen porvarissukuun, joka harjoitti merenkulkua ja kaupankäyntiä Levantissa. Hän lienee myös itse seurannut sukunsa perinteitä ja toiminut kauppiaana Libanonin Tripolissa.
Brue nimitettiin Senegalin kauppakomppanian päälliköksi Saint-Louisiin vuonna 1697. Hän palasi Ranskaan vuonna 1702, ja seuraavana vuonna hänet nimitettiin kauppakomppanian pääjohtajaksi. Brue oli jälleen Senegalissa Rouenin kauppakomppanian päällikkönä vuosina 1714–1718 ja Ranskan Itä-Intian kauppakomppanian päällikkönä vuosina 1718–1720. Hän kävi Länsi-Afrikassa viimeisen kerran Marseillen Intian kauppakomppanian kenraalikomissaarina vuonna 1723.
Bruen toiminta-alue Länsi-Afrikassa ulottui nykyisen Mauritanian rannikolta Guinea-Bissauhun. Hän laajensi ranskalaisten kaupankäyntiä ja pyrki karkottamaan kilpailijat alueelta. Brue järjesti tutkimusmatkoja Atlantin rannikolle ja Senegal- ja Gambiajoille sekä perusti kauppa-asemia rannikolle ja sisämaahan.
Brue teki ensimmäisen matkansa Senegaljoelle vuonna 1697 avaten Galamin ranskalaisten kaupankäynnille. Seuraavana vuonna hän perusti joelle Saint-Josephin linnakkeen ja eteni Féloun putouksille saakka. Myöhemmin Brue rakennutti Saint-Pierren linnakkeen Faléméjoelle ja lähetti miehensä tutkimaan Bamboukin kultaesiintymiä.
Jean-Baptiste Labat kuvasi Bruen matkoja teoksessaan Nouvelle relation de l’Afrique occidentale (1728). Étienne-Felix Berliouxin väitöskirja (1874) teki hänestä yhden ranskalaisen kolonialismin merkkihenkilöistä. Myöhemmin kävi ilmi, että osa Labatin kuvauksista perustuu kauppakomppanian päällikköinä aikaisemmin toimineiden Michel Jajolet de la Courben ja Jean Bourguignonin muistiinpanoihin.
Mikko Brummer

Henry Mikko Ilari Brummer (s. 23. helmikuuta 1954 Helsinki) on suomalainen, olympialaisissakin kilpaillut  purjehtija.
Brummer sijoittui olympialaisten 470-luokassa Rudi Biaudet'n kanssa 18:nneksi Montrealissa 1976. Hän voitti puolitonnarien maailmanmestaruuden "Hasse from Finland" -veneen kipparina vuonna 1991 ja saavutti MM-hopeaa vuonna 1986. Flying Dutchman -luokan MM-kilpailuissa hän sijoittui parhaimmillaan 14:nneksi vuonna 1978.
Seuratasolla Brummer edusti Nyländska Jaktklubbenia ja Merenkävijöitä. Hän voitti Suomen-mestaruuden 470-luokassa vuonna 1975 sekä useita kertoja avomeriluokissa.
Brummerin veljet Yrjö ja Otso Brummer ovat myös kilpailleet purjehtijoina.
Brittiläinen 1. armeija

| Brittiläinen 1>  armeija |
| --- | --- |

Toiminnassa:  1914–1918 1942–1943
Valtio:   Yhdistynyt kuningaskunta
Puolustushaarat:  Maavoimat
Koko:  2–4 armeijakuntaa
Sodat ja taistelut:  Länsirintama (ensimmäinen maailmansota)  operaatio Torch  Tunisian taistelut
Komentajat
Tunnettuja komentajia:  Douglas Haig Sir Henry Rawlinson Kenneth Anderson
Brittiläinen 1. armeija oli Britannian armeijan yhtymä sekä ensimmäisessä että toisessa maailmansodassa. Se osallistui taisteluihin ensimmäisen maailmansodan länsirintamalla ja toisessa maailmansodassa taisteluihin Pohjois-Afrikassa. Armeijan joukot koostuivat brittiyksiköiden lisäksi muuan muassa ensimmäisessä maailmansodassa Intian ja Portugalin sekä toisessa maailmansodassa Yhdysvaltain ja Vapaan Ranskan joukoista.
Ensimmäinen maailmansota

Ensimmäisessä maailmansodassa 1. armeija perustettiin 26. joulukuuta 1914 osaksi brittiläistä siirtoarmeijaa, kun siirtoarmeijan armeijakunnat jaettiin kahdeksi armeijaksi. Armeijan komentajaksi määrättiin kenraaliluutnantti Sir Douglas Haig ja siihen kuuluivat I, IV ja Intialainen armeijakunta. Armeija kärsi tappion Vimyn laaksossa toukokuussa 1916 ja kuukautta myöhemmin Fromellesissa. Vuonna 1917 armeijaan liitettiin Portugalin siirtoarmeijakunta. Seuraavana vuonna armeija osallistui hyökkäykseen, jonka tuloksena saksalaiset työnnettiin takaisin.
Ensimmäinen maailmansota > Komentajat

1914–1915: kenraaliluutnantti Sir Douglas Haig
1915–1916: kenraali Sir Henry Rawlinson
1916: kenraalin Sir Charles Monro
1916–1918: kenraali Sir Henry Horne
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:First Army (United Kingdom)
Toinen maailmansota

Armeija perustettiin toisessa maailmansodassa 6. heinäkuuta 1942 Largsissa Pohjois-Afrikan maihinnousua varten. Kenraaliluutnantti Sir Kenneth Andersonin komentama armeija nousi maihin Algerissa 9. marraskuuta, jolloin siihen kuuluivat V ja IX armeijakunnat.
Armeija lakkautettiin Tunisiassa 25. heinäkuuta 1943.
Toinen maailmansota > Komentajat

heinä–elokuu 1942: kenraaliluutnantti Edmond Schreiber
elokuu 1942 – heinäkuu 1943: kenraaliluutnantti Kenneth Anderson
Käännös suomeksi
Brittiläinen 6. panssaridivisioona

| 6>  panssaridivisioona |
| --- | --- |
 divisioonan tunnus
Toiminnassa:  1940 – 1945 1951–1958
Valtio:   Yhdistynyt kuningaskunta
Puolustushaarat:  maavoimat
Aselajit:  panssari
Osa joukkoa:  1. armeija
Sodat ja taistelut:  Pohjois-Afrikan sota toisessa maailmansodassa
6. panssaridivisioona oli Yhdistyneen kuningaskunnan panssaridivisioona toisessa maailmansodassa. Yhtymä perustettiin 12. syyskuuta 1940, jolloin sen kalustona olivat Matilda ja Valentine-panssarivaunut. Ne korvattiin myöhemmin Crusadereilla ja edelleen M4 Shermaneilla. Divisioona osallistui Pohjois-Afrikan maihinnousuun Algeriassa ja Marokossa marraskuussa 1942 ja ensimmäisessä taistelussaan Tunisiassa se kuului 1. armeijan V armeijakuntaan. Tunisian taisteluiden päätyttyä se osallistui 8. armeijan mukana Italiassa käytyihin taisteluihin päättäen sotansa Itävallassa.
Perustaminen

Divisioona perustettiin syyskuussa 1940, jolloin sen komentajana oli kenraalimajuri John Crocker. Divisioonan organisaatio noudatti perustettaessa panssaridivisioonan organisaatiota III (engl. Basic Organisation III), jonka mukaan siihen kuului kaksi panssariprikaatia (20. ja 26. panssariprikaati), tukiryhmä (6. tukiryhmä) sekä panssariautorykmentti (Derbyshire Yeomanry). Organisaatio ei osoittautunut onnistuneeksi ja siihen lisättiin jalkaväkeä, joten 20. panssariprikaati siirrettiin pois huhtikuussa 1942 ja se korvattiin jalkaväkiprikaatilla (38. jalkaväkiprikaati) uuden organisaatio V:n mukaisesti. 6. tukiryhmä lakkautettiin kesäkuussa 1942 ja sen tykistö-, panssarintorjunta-, ilmatorjuntayksiköt  liitettiin divisioonaan erillisjoukkoina. Samalla divisioonaan liitettiin toinen tykistörykmentti sekä pioneeriyksiköitä, jotka kaikki kuuluivat organisaatio V:een.
Perustaminen > Komentajat

kenraalimajuri John Crocker 27. syyskuuta 1940 –
prikaatikenraali Evelyn Fanshawe (sijaisena) 9. tammikuuta 1941 –
kenraalimajuri John Crocker 22. helmikuuta 1941 –
kenraalimajuri Herbert Lumsden 15. lokakuuta 1941 –
kenraalimajuri Charles Gairdner 29. lokakuuta 1941 –
kenraalimajuri Charles Keightley 19. toukokuuta 1942 –
kenraalimajuri Vyvyan Evelegh 19. joulukuuta 1943 –
prikaatikenraali William Edward Gordon Hemming (sijaisena) 15. helmikuuta 1944 –
kenraalimajuri Vyvyan Evelegh 19. maaliskuuta 1944 –
kenraalimajuri Gerald Templer (haavoittunut 5. elokuuta 1944) 24. heinäkuuta 1944 –
prikaatikenraali C. A. M. D. Scott (sijaisena) 5. elokuuta 1944 –
prikaatikenraali Francis Mitchell (sijaisena) 13. elokuuta 1944 –
kenraalimajuri Horatius Murray 21. elokuuta 1944 -
prikaatikenraali Adrian Clements Gore 27. heinäkuuta 1945 -
---
kenraalimajuri George Prior-Palmer 1951 -
kenraalimajuri Francis Mitchell lokakuu 1953 -
kenraalimajuri Roderick McLeod 1955 -
kenraalimajuri Denis O'Connor 1957 -
Perustaminen > Kokoonpano

20. panssariprikaati 1940-1942
26. panssariprikaati 1940-1945
6. tukiryhmä 1940-1942
38. jalkaväkiprikaati 1942-1943
1. jalkaväkiprikaati 1943-1944
61. jalkaväkiprikaati 1944-1945
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:6th Armoured Division (United Kingdom)
Käännös suomeksi
Himan Brown

| Himan Brown> Henkilötiedot |
| --- | --- |
Syntynyt: 21. heinäkuuta 1910 New York, New York, Yhdysvallat
Kuollut: 4. kesäkuuta 2010 (99 vuotta) New York, New York, Yhdysvallat
Ammatti:  radiotuottaja
Aiheesta muualla
Kotisivu
Himan Brown (21. heinäkuuta 1910 New York, New York – 4. kesäkuuta 2010 New York) oli yhdysvaltalainen radiotuottaja. Parhaiten hänet tunnettiin radiosarjoistaan Inner Sanctum Mysteries ja The CBS Radio Mystery Theater. Muita Brownin tuottamia sarjoja ovat muun muassa The Adventures of the Thin Man, Bulldog Drummond ja Grand Central Station.
1950-luvun Joseph McCarthyn johtamien kommunistivainojen yhteydessä Brown joutui Hollywoodin mustalle listalle hänen nimensä tultua mainituksi Red Channels: The Report of Communist Influence in Radio and Television -pamfletissa.
Uransa aikana Himan Brown tuotti yli 30 000 radio-ohjelmaa. Hän jatkoi työntekoa aina 2000-luvulle saakka.
Himan Brown valittiin Radio Hall of Fameen vuonna 1990. Hän kuoli kotonaan Manhattanilla 99 vuoden iässä kesäkuussa 2010.
Aiheesta muualla

Himan Brown Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Israel 
Taiteenala:  MusicBrainz 
Muut:  SNAC
Lew Brown

Lew Brown, alk. Louis Brownstein (10. joulukuuta 1893 Odessa – 5. helmikuuta 1958 New York) oli venäläissyntyinen yhdysvaltalainen sanoittaja ja teatterikäsikirjoittaja. Hänet tunnetaan erityisesti yhteistyöstään B. G. DeSylvan ja Ray Hendersonin kanssa 1920- ja 1930-luvulla.
Elämä ja ura

Louis Brownstein (ven. Луис Браунштейн, Luis Braunštein) syntyi vuonna 1893 Odessassa, Venäjän keisarikunnassa, nykyisen Ukrainan alueella. Hänen perheensä muutti Yhdysvaltoihin Louisin ollessa viisivuotias. Hän sanoitti jo teini-ikäisenä Albert Von Tilzerin hittikappaleen ”I’m the Loneliest Gal in Town” (1912). Vuonna 1916 hän sanoitti suosituksi tulleen laulun ”If You Were the Only Girl”. Myös vuoden 1921 ”Dapper Dan” -kappaleesta tuli hitti.
Lew Brownin uran menestynein aika alkoi vuonna 1922, kun hän alkoi kirjoittaa lauluja yhdessä pianisti Ray Hendersonin kanssa. Heidän ensimmäinen yhteinen kappaleensa oli ”Georgette” vuoden 1922 näytelmästä Greenwich Village Follies. Kolme vuotta myöhemmin mukaan liittyi sanoittaja B. G. DeSylva. Miehet kirjoittivat yhdessä Broadway-musikaaleja, mukaan lukien Good News (1927), Manhattan Mary (1927), Hold Everything (1928), Follow Thru (1929), Flying High (1930) ja useita näytelmiä jokavuotiseen George White’s Scandals -sarjaan.
Vuonna 1929 Brown, Henderson ja DeSylva muuttivat Hollywoodiin. He kirjoittivat musiikkia 20th Century Foxin elokuviin Sonny Boy (engl. The Singing Fool, 1928), Sano se lauluin (engl. Say It with Songs, 1929) ja Yllätyksiä v. 1980 (engl. Just Imagine, 1930). Vuonna 1931 DeSylva jäi Hollywoodiin työskentelemään elokuvatuottajana, ja Brown jatkoi musiikin tekemistä Hendersonin kanssa.
Brown kirjoitti DeSylvan lähdön jälkeen musiikin muun muassa teatterinäytelmiin Calling All Stars (1934) ja Yokel Boy (1939). Hän tuotti myös elokuvia Hollywoodissa ja teki yhä toisinaan yhteistyötä DeSylvan ja Hendersonin kanssa. Vuonna 1956 Brownin, Hendersonin ja DeSylvan urasta tehtiin elokuva Kaikki riippuu sinusta (engl. The Best Things in Life Are Free).
Lew Brown kuoli New Yorkissa 5. helmikuuta 1958.
Brontotheriidae

| Brontotheriidae |
| --- | --- |
 Brontotherium
 Paleogeenikausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kavioeläimet Perissodactyla
Heimo::  Brontotheeriidae  Marsh, 1873
Infobox OKNimi-testi OK: 
Brontotheriidae oli kavioeläimiin kuulunut heimo, joka käsitti nykyisiä sarvikuonoja muistuttaneita eläimiä Pohjois-Amerikassa ja Itä-Aasiassa. Heimo eli paleogeenikaudella noin 56–34 miljoonaa vuotta sitten.
Piirteet

Brontotheeriidae-heimon jäseniä on löydetty runsaasti Pohjois-Amerikasta tuhkaan hautautuneina. Niiden hampaistosta on päätelty niiden syöneen pehmeää kasvillisuutta ehkä avoimilla metsämailla. Ensimmäiset tunnetut heimon jäsenet olivat melko pieniä, mutta ne kehittyivät nopeasti hyvin suuriksi. Monilla lajeilla oli päässään sarvi, joka ainakin osalla lajeista oli suurempi uroksilla kuin naarailla. Muutamilla lajeilla oli myös kookkaat kulmahampaat. Kuonossa ollut sarvi ei itse asiassa ollut sarvi sanan varsinaisessa merkityksessä, sillä se oli tiheän ihon peittämä samaan tapaan kuin esimerkiksi kirahvin sarvet. Brontotheeriidae-heimon edustajat hävisivät lopulta metsämaiden vähentyessä ja niiden hävitessä kilpailun kevyemmille kavioeläimille, kuten sarvikuonoille.
Luokittelu

o Hippomorpha
`--o Brontotheriidae
  |--Eotitanops
  |--Palaeosyops
  |?-Protitanops
  `--+?-o Metatelmatheriinae
     |  |?- Sthenodectes
     |  `-- Metatelmatherium
     |--o Dolichorhininae
     |  |-- Mesatirhinus
     |  `-- Dolichorhinus
     `--+?-o Embolotheriinae
        |  |--+-- Epimanteoceras
        |  |  `-- Dolichorhinoides
        |  `--+--o †Protitan
        |     `--+-- Gnathotitan
        |        `--+--o Rhinotitan
        |           `--+--Parabrontops
        |              `--+--Aktautitan
        |                 `--+--+--Brachydiastematherium
        |                    |  `-- Metatitan
        |                    `--Embolotherium
        `--o Telmatheriinae
           |--Telmatherium
           `--+--Pseudodiplacodon
              `--+?- Notiotitanops
                 `--+--Duchesneodus
                    `--+--Brontops
                       |--Menops
                       `--Megacerops
Brugia timori

| Brugia timori |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Sukkulamadot Nemata
Luokka::  Secernentea
Lahko::  Spirurida
Alalahko::  Spirurina
Yläheimo::  Filarioidea
Heimo::  Onchocercidae
Suku::  Brugia
Laji::  timori
Kaksiosainen nimi
 Brugia timori  Partono et al. 1977 
Katso myös
   Brugia timori Wikispeciesissä   Brugia timori Commonsissa 
Infobox OKNimi-testi OK: 
Brugia timori on ihmis- ja eläinloinen, jonka tunnistettiin vasta vuonna 1977, ja sen päävektorina toimii Anopheles barbirostris -hyttynen. Brugia timori yksi kolmesta rihmamadosta, joka aiheuttaa ihmisessä elefanttitautia eli elefantiaasia, mutta se ei ole taudinaiheuttajana niin yleinen kuin Wuchereria bancrofti . Brugia timoria on löydetty toistaiseksi vain Indonesian Pieniltä Sundasaarilta. Tauti on invalidisoiva, eikä siihen  rokotetta.
Aiheesta muualla

UniProt: Taxonomy - Brugia timori (englanniksi)
| --- | --- |
Taksonitunnisteet:  Wikidata: Q145730  Wikispecies: Brugia timori  BOLD: 897166  EoL: 10647681  GBIF: 7031780  iNaturalist: 417534  IRMNG: 11654636  NCBI: 42155  Open Tree of Life: 462290
Brittiläinen 2. panssaridivisioona

| 2>  panssaridivisioona |
| --- | --- |

Toiminnassa:  15. joulukuuta 1939 – 10. toukokuuta 1941 1976–1983
Valtio:   Yhdistynyt kuningaskunta
Puolustushaarat:  maavoimat
Aselajit:  panssari
Koko:  Toinen maailmansota: 10 750 miestä 340 panssarivaunua
Sodat ja taistelut:  Pohjois-Afrikan sota toisessa maailmansodassa
Komentajat
Tunnettuja komentajia:  Willoughby Norrie
2. panssaridivisioona oli Yhdistyneen kuningaskunnan panssaridivisioona, joka taisteli toisessa maailmansodassa. Yhtymä perustettiin ensimmäisen kerran 15. joulukuuta 1939 ja se lakkautettiin pääosan antauduttua 10. toukokuuta Mektilissä Libyassa hyökänneille saksalais-italialaisille joukoille. Yhtymä muodostettiin uudelleen 1976, minkä jälkeen se palveli lakkauttamiseensa 1983 saakka.
Palvelushistoria 1939 - 1941

Yhtymän esikunta perustettiin 15. joulukuuta 1939 Britteinsaarilla ja siihen liitettiin 15. tammikuuta 1940 22. raskas panssariprikaati ja 19. tammikuuta 1. kevyt panssariprikaati. Tukiryhmä perustettiin 5. helmikuuta. Divisioonan tykistö liitettiin 24. tammikuuta, viestiosat perustettiin maaliskuussa ja pioneerit liitettiin divisioonaan kesäkuussa. Yhtymä organisoitiin perustettaessa organisaation I mukaisesti, mikä muutettiin organisaatioksi II 14. huhtikuuta 1940. Organisaatio muutettiin tyypiksi III vasta divisioonan siirtyessä pois Britteinsaarilta.
Kalustotilanne oli samankaltainen 1. panssaridivisioonan ollessa etusijalla, joten 2. panssaridivisioona sai vain jäljelle jäänyttä materiaalia. 1. panssariprikaati oli vuoden 1940 yhtymän taisteluvalmein osa, kun sen kalustona oli 150 kevyttä Mk VI -panssarivaunua. 22. panssariprikaati oli varustettu lähinnä kuorma-autoin sekä muutamin kevein vaunuin.
Britannian taistelun jälkeen saksalaisten maihinnousun uhka hälveni, joten divisioona voitiin uudelleen järjestellä sekä täydentää Lähi-itään lähettämistä varten. Divisioonaan kuulunut 22. panssariprikaati vaihdettiin 1. panssaridivisioonan 3. panssariprikaatiin, minkä jälkeen prikaatit vaihtoivat keskenään rykmenttejä tasoittaen vahvuuksia.
Divisioona lähetettiin vuoden 1941 alussa Kyrenaikaan suojaamaan yhteyksiä, mutta saman aikaisesti 1. prikaati siirrettiin Kreikkaan. Loppuosa divisioonasta sijoitettiin Egyptiin kenraali Wavellin reserviksi. Wavell lähetti divisioonan Libyan rajalle vapauttamaan 7. panssaridivisioonan täydennettäväksi.
Akselivaltojen aloitettua hyökkäyksensä pääosa divisioonasta joutui saarroksiin 8. huhtikuuta. Ainoastaan muutamat yksiköt pääsivät pakenemaan saartorenkaasta Tobrukiin. Divisioona lakkautettiin virallisesti 10. toukokuuta eikä sitä perustettu uudelleen enää sodan aikana.
Palvelushistoria 1939 - 1941 > Komentajat

Divisioonan komentajina olivat:
kenraalimajuri F. E. Hotblack 15. joulukuuta 1939 –
prikaatinkenraali C. W. M. Norrie (sijaisena) 17. huhtikuuta 1940 –
kenraalimajuri J. C. Tilly (k. 5. tammikuuta 1941) 10. toukokuuta 1940 –
prikaatinkenraali H. B. Latham (sijaisena) 16. tammikuuta 1941 –
kenraalimajuri M. D. Gambier Parry (sotavangiksi 8. huhtikuuta 1941) 12. helmikuuta 1941 –
Palvelushistoria 1939 - 1941 > Kokoonpano 8. huhtikuuta 1941

3. panssariprikaati
Panssarirykmentin 5. pataljoona (engl. 5th Royal Tank Regiment, 5 RTR)
Panssarirykmentin 6. pataljoona (engl. 6th Royal Tank Regiment, 6 RTR)
Kuninkaan kaartin rakuunarykmentin 1. pataljoona (engl. 1st King’s Dragon Guards)
Husaarirykmentin 3. pataljoona (Kuninkaan omat) (engl. 3rd (The King’s Own) Hussars, 3 H)
3. intialainen motorisoitu prikaati (6.–8. huhtikuuta 1941)
2. divisioonan tukiryhmä
Palvelushistoria 1976–1983

2. Panssaridivisioona perustettiin vuonna 1976 brittiläisten Saksaan sijoitettujen joukkojen osaksi. Yhtymään kuului 2 panssarirykmenttiä, joissa kummassakin 74 panssarivaunua. Lisäksi siihen kuului kolme mekanisoitua jalkaväkipataljoonaa sekä kaksi erillisosastoa. Vuonna 1983 yhtymä muutettiin jalkaväkidivisioonaksi.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Bromiasetoni

| Bromiasetoni |
| --- | --- |


Tunnisteet
IUPAC-nimi:  1-bromipropan-2-oni
CAS-numero:  598-31-2
PubChem CID:  11715
SMILES:  CC(=O)CBr
Ominaisuudet
Molekyylikaava:  C3H5BrO
Moolimassa:  136,97 g/mol
Sulamispiste:  -36,5 °C
Kiehumispiste:  136,5 °C
Tiheys:  1,634 g/cm3
Bromiasetoni (C3H5BrO) on asetonin bromattuihin johdannaisiin kuuluva orgaaninen yhdiste. Yhdistettä on aikaisemmin käytetty kyynelkaasuna ja nykyään sitä käytetään valmistettaessa muita kemikaaleja.